چنانچہ مسلمانوں کی ایک بڑی تعداد مکہ سے حبشہ ہجرت کرگئی ، حبشہ میں اس وقت یہی اصمحۃ النجاشی بادشاہ تھے ، نجاشی نے مسلمانوں کے ساتھ بڑا اچھا سلوک کیا ، قریش کو اس احسان وسلوک کا حال معلوم ہوا توبڑا پیچ وتاب کھایا ، آخر میں طے کیا کہ شاہ نجاشی کے ایک وفد جائے اور یہ عرضداشت پیش کرے کہ ہمارے مجرموں ( مسلمانوں ) کوہمارے حوالے کر دے ، اس مہم کے لیے عمروبن العاص اور عبد اللہ بن ربیعہ منتخب ہوئے یہ لوگ حبشہ پہنچے توپہلے تمام پادریوں سے ملے اور تحفے وتحائف پیش کیے اور مقصد کی تکمیل کے لیے ان کوہموار کر لیا ؛
Entity: مکہ — Type: /location/city, /building, /location